
HELADA 


Stá marea ca o treaptá de senin 
Pe care urca insula 'n lumina, 

Si templul din padurea de máslin 
Se *naltá gol si viu ca o tulpină. 


Coloane, trupuri netede de zei 
In care sángele s'a fácut soare, 
Colunii lángá ele imi sunt grei: 
Nu pasárea ci piatra o sá zboare. 


Lásati-má sá vin iar la párinfi. 

Doar clipa mea se cerne cenusie, 
Doar lutul meu se surpá 'n suferinfi. 
Aici lumina dăruie vecie 

Pe friza vietii unde în alai 
Fecioare vin cu vas rotund pe umăr 
Şi călăreţi semeţi struneazá cai 

Şi dansatoare saltă ’n tact si număr, 


Pe stela morții unde un bătrân 
Senin întinde dreapta împăcată 
Flăcăului răpus râzând păgân — 
Pe marea ca o liră încordată, 

CENTAURUL BĂTRÂN 


Când soarele pieziş se lasă 'n mare 
Si umbrele alunecă pe munte, 

Din patul lui de frunză si de cetini, 
Centaurul bătrân se 'naltá 'n codrul 

De aur al amurgului. E singur. 

E curgea barba peste piept cum curge 
Pe pieptul stâncii un suvoi de apă. 
Sprâncenele stufoase îi acopar’ 

Lumina ochilor ce altădată 

Zăriră neamul zeilor de-un sânge, 
De-un grai cu neamul lui. Acum zadarnic 
Urechea iscodeste să audă 

In vântul cald plăpânda răsuflare 

De nimfe ’nlantuite pentr'o noapte. 
Incet copita lui se depărtează 

Suind greoi la munte cu uitarea, 

Pástorii din Olimp, cánd vine toamna 
Si cand in caravane lungi coboara 
Pe drumuri povárnite de pádure 
Magarii lor şi oile şi câinii, 

Prin frunzele rărite îi ghiciră 
Făptura-i uriaşă. Primăvara 

Copiii care vin la fragi văzură 

In frica lor o namilă de spaimă, 
Dumbrava îl ascunde, Prin desisuri 
Dihăniile, doar ele, îi ulmează 

Cu teamă urma şi se trag din cale-i, 
Şi-l pomenesc în satele din vale, 

In mână cu fuiorul alb de lână, 
Nevestele muntenilor in soaptá. 

Si tot mai rar se-aude de Centaur, 
Si tot mai mult se inveleste 'n umbra 
Legendei si 'n Olimp se risipeste. 

Cu fruntea ei táiatá 'n marmor clar, 
Cu páru 'ntunecatelor păduri, 

Sibilá murmuránd din mii de guri 
Oracole uitate de pescar, 


Stă insula pe marea din bătrâni. 
Páraele de munte isi dau bránci, 
Alunecă si cad si râd pe stânci 

Si duc trupsorul nimfelor pe máni. 


Sonor fántáni ín amfore mai curg, 
Tot spalá pánza fetele la mal, 

Şi ’n ape limpezi prinsă in cristal 
Nausica se scaldă în amurg. 

Ulise, unde e corabia ta 

Sá ancoreze ’n golful ăsta mic? 
Sub cerul clasic n'a murit nimic 

Si ce-a cântat Homer, va mai cânta, 

PASTOR IONIAN 


Pe plaja ’n arc de soare, unde marea 
Cu val rotund de mii de ani a stat, 
li vad, lungit pe-o rana, doar spinarea 
Si trupul gol in bronz turnat. 


Din naiul dus la gurá, apriline 
Chiemări se pierd cu sunet de isvor, 
Pasc capre pe uscatele coline 

De piatră sub azur dogoritor. 


Şi vremea a încremenit sculptată, 
Dar trunchiul unui pin a tresárit, 
Sub coajă desvelind un piept de fată 
Si un suspin cu plâns înăbuşit, 

Pe cand in marea limpede, in care 
Prin scoici si alge pestii fug si vin, 
Misterios din umbre vii rásare 

Un zeu tácut ca un delfin. 

Tot cerul in amurg isi limpezise 
Albastrul ud, acuma mai adánc. 

Se linistise vántul. Era pace 

Pe ţărmul dintre ape si câmpii, 

lar ploaia cu o mie de fuioare 
Fosnindu-si fuga peste lanuri verzi 
Lásase doar sá tremure departe 

Tesut dintr'o urzealá de luminá 

Un curcubeu târziu care sfârșea, 

Pe drumul strâmt ce duce pe nisipuri 
Taceam mergând spre casă cu copiii, 
Si ne-am oprit mirati cum nu se poate, 
Căci zborul lui puternic îl purta 

Pe mare și cu aripe tivite 

De soare ros, venea vâslind văzduhul, 

„Un nor“ am spus „e doar un nor”. Dar sigur 
Nu sunt nici azi, cáci vántul sta leyat. 
Zbura greoi şi parcă da din aripi 
Rotindu-se domol în cercuri rare, 

Şi i-am văzut atunci sub piept o rană 
Prin care raze roșii se scurgeau 
Prelinse ’ncet ca picături de sânge. 
Deodată se opri stingher şi mare, 
Asât de singur că părea un zeu. 
Apoi lăsându-și gâtul alb pe spate, 
Cu capul moale aplecat în moarte, 
Alunecă învolburat pe mare. 

Si spuma mării se făcu de purpur 
Când aripa lui frântă o atinse, 

Şi valul se făcu de aur vânăt 
Strălucitorul trup când se topi. 

lar noi incremeniti priveam apusul, 
Albastrul sfânt al cerului adânc. 

Se liniştise totul. Era pace. 

Din pleoapa zării luneca pe ape 

O lacrimă de-argint, întâia stea. 

P R I N O S 


Din sghiabul nalt al sipotului pana 

Pe stánca invelitá cu muschi verde, 
Legándu-si arcul, apa ságeteazá 
Lumină prin penumbrele páduri:. 
Alăturea altarul. Piatra veche 

Din săpătura ştearsă mai păstrează 
Doar păcurarul tânăr care duce 

Pe braţe mielul alb cu lana creata, 
Doar fata mlădioasă care suflă 

In două fluere prelungi si fata 

Ce poartă în mers lin un coş cu poame. 
Lung vălul le mai flutură pe solduri. 
Si nimeni altul. 

Sub frunză apa nouă se perindă. 
Pustiul altor vremuri se aşterne. 

DANSATOAREA 


Pe plaja unde valurile joacă, 
Intr'un vârtej de soare cum a stat, 
Ca o coloană vie își îmbracă 

In raze trupul incordat. 


Apoi c’un singur gest lăsând să cada 
Lumina ca un văl uluitor 

Din împietrirea coapsei de zăpadă 
La degetul de la picior, 


Desfásurándu-si șarpele, mișcarea 
Deodată o cuprinse pân'la gât, 

Dar ochii ei păstrându-şi nepăsarea, 
Străini de joc, n'au coborit, 

INSCRIPTIE VOTIVA 


La groapa celei albe sub val de dansatoare 
Al cárui pas usure n’ar fi culcat un crin, 

Nu vreau cernind cenusá de strofe pieritoare 
Sá las pioase lacrimi nici limpede suspin. 


Un sarcofag in piatrá s'o inveleascá rece. 

Ca orice ritm de gánduri piciorul ei mai sfánt, 
Sá-si joace nemiscarea prin veacul care trece, 
Cand umbra umbrei noastre va fi suflatá 'n vant. 


Sá se cufunde ’n vreme, in apele-i verzuie, 
Ca pân’ la visátorul dintr'un muzeu tăcut, 
Cu vrajă împietrită clar forma ei să suie. 
Dar tremurata umbră pe umărul pierdut? 

Dar părul? legănarea de soare a privirii? 
Obrazul ca o fioare de nufăr prins in mani? 
Ce marmură, ce piatră e'n stare nemuririi 
S'o dee, când țărânii deapururea rămân! 


Nu cântece, nici lacrimi, nici marmură — ci doară 
Un pumn de micsunele plăpânde voi svarli, 


Parfumul lor să-l ţină cenușa ei uşoară 
Precum în gol de suflet năluci de bucurii. 

SARCOFAG 


Pe coasta ce coboará alba 
Purtánd smochini, migdali si duzi 
Spre marea de-un albastru negru 
Pe care-o vezi si n'o auzi, 


Prin pietrele cu flori sápate 
Din vremi págáne stánd si azi, 
Rasuna limpede fántána 

In liniştea de la amiazi. 


Magarul turcului se-opreste 
La sghiab de marmurá sá bea. 
Pe vechiul sarcofag o formá 
Mai fluturá un val de nea. 

Obrazul şters al jucăuşii 

N'o să-l cunosc în veci de veci. 
Ulnde-a tăcut eri gura-i caldă, 
Acuma canta ape reci; 


Unde-a lăsat piciorul, saltă 
Sub cuta spumii nimfa doar. 
Pe urmele desăvârşirii 

Se 'ntinde-al zeilor hotar. 

ASFODELA 


Pe culme trei coloane de porfir 

Si printre ele cerul până ’n zarea 
Intinsă de lumină ca un fir, 

Şi — ca o lespede — departe, marea, 


Incremeniti, toți munţii violeti. 
Nici un copac şi văi pustii de apă. 
lubitá şi de morţi si de poeți, 

O asfodela printre stânci ce crapă. 
O asfodelă singură stă scut 

Şi tainei si credințelor surpate. 


Cu rădăcina prinsă în trecut, 
Ea înfloreşte în eternitate. 

Barbar, venit aicea sá má ’nchin, 

Din tot ce-a fost am mai gásit o floare. 
O las sa înflorească. Si senin 

Reiau toiagul vremii călătoare. 

LA UN POE T 


Poete drag Minervei si drag Mediteranii, 

Fiu tainic al Provansei si-al cerului latin, 

Din urna vesniciei zadarnic picá anii ~ 
De-argint iti creste versul ca frunza de máslin. 


Tu ai contat păstorii, pescarii si ţăranii 

În graiu! lor cel simplu cu ritmul larg si lin, 
Si ai adus pe cimbrul colinelor Maillanii 
Albinele Heladei cu zumzetul divin. 


Ca un stápán ce sade in paza holdei sale, 
Ca un oier ce vine din Alpi pe Rhóne la vale, 
Asa te văd: alături de zei, privind din deal 

In seara ce coboara la ceata care suie 
Putiná dar seniná pe-aceeas cáráruie 
Din umbra lui Virgiliu spre umbra ta, Mistral. 

BUST ANTIC 


De peste coama veacurilor iată-l 

lesit din spuma vremii pan’ la mine, 

Un singur cap de marmură gălbuie 
Păstrând lumina cerului, seninul 
Lăuntric al făpturilor Heladei, 

Poseidon e; un Faun sau Socrate, 

In părul inelat cornita crește, 

Dar fruntea larg boltită chiamă gândul, 
Sub nasul rupt puțin ce gură-amară! 

De mult iertară ochii. Barba curge 

Pe pieptul spart, în valuri împăcate 

De zeii ce-au păzit Arhipelagul, 

Acum pe scrinul negru stă ’n odaia 

In care-am strâns pe rafturi ani de-arândul 
Pe toți poeţii dragi în cărți iubite, 

LUI PERPESSICIUS 

A DORMIND 


“Ţi-ai desbrăcat de haine ca de-o coajă 
Migdala trupului cu gust amar, 

Şi patul jos ca valul de pe plajă 
Primeşte alb nepretuitul dar. 


Răcoarea inului îti dă o tremurare 
Uşoară, ca o boare peste iaz. 
Pleoapele se lasă. Cu mirare 

Iti recunosc un alt al tău obraz. 


O clipă tai cu mâna moartă valul 
Imaginar la țărmul rătăcit, 
Inotátoare, parasindu-ti malul 
Cu puf ușor de perini vatuit. 

Dar ape moi în juru-ti parcă sună 

In svonul surd cu legănări de somn. 
Alunecă... Ascultă... Te adună 

Pe alt tărâm, supusă altui Domn. 


Tot trupul mlădios te părăseşte 
Şi mâinile legate până 'n zori. 
Ce singură îmi stai, copiláreste, 
Din vârf de frunte până la picior! 


Inlánfuito, ce priveşti? Si unde 
Liane, vise, o păstraţi de-acum? 
Zadarnic. Mâine n'o să-mi poţi răspunde, 
Statue, răsărind din ţări de fum. 

O D A IA EI 


Când am intrat târziu în casă, totul 
Păstrase clipa ultimei vederi. 
Pe canapea rochita rămăsese 
Sculptând molatec trupul tău de eri. 


Deschisă cartea. Nici o mână nouă 
Nu întorsese pagina de-atunci. 
Pe ornicul oprit aceeaş oră, 

Prin storul tras aceleași raze lungi. 


Pe masă încă stăruiau alături 

Tacâm de-argint şi cupă de clestar. 
Doar perele păreau acum de piatră, 
Doar strugurii stăteau de chihlibar. 

De porțelan albastru pudriera 

Tot mai ningea parfumul tău pe scrin. 
Am tresărit că n'a uitat mănuşa 

Nici brațul gol, nici degetul tău fin. 


Tu singură lipseai. Ascunsă unde? 
Când totul după ani e neclintit. 
Ori poate colo ’n umbrele oglinzii 
Obrazul tău, plăpândul, mi-a zâmbit. 

Ori unde imi duc pasii, icoana ta urmeazá; 
Ori unde stau, în suflet lumina îşi opreşte. 
Ca steaua care încă la Bethleem porneşte, 
Din umbra îndoelii mă scoate cu o rază. 


Durerea şi nădejdea la fel mi le veghează 
Şi orice fericire de-o clipă mi-o sporeşte, 
Prin ochii mei deschisii, privirea ta privește; 
Prin genele-mi plecate, vederea ta visează. 


Sunt descântat şi vorba-ti din zori si până'n seară 
Imi sună ca un Cântec prin vrăjile urechii, 
Jar noaptea, ca o apă în soapta sună iară, 

Priviri şi glas zăloage mi le-ai lăsat perechii, 
Trăesc aeve'n taina lor dulce si amară — 
Doar inima departe mi-o tii, la mii de leghii. 

S TA N T E 


Quand vous serez bien vieille... 


Ronsard 


Cánd peste ani vei fi bátrána care 
Sbarcita sta si toarce la cámin, 
In visul tau iesi-vor din uitare 
Toti cei ce te-au iubit pana la chin. 


Toti cei ce te-au poftit si te avurá 
Si n’au uitat pierdutul tau tipar: 

Un trup náscut pe-a Venerei másurá 
Din spuma mării, brun márgáritar. 


Şi tu vei sta sbârcită: o bătrână. 
Vei tremura din cap și vei ofta, 


Când chipul tău de astăzi nici o zână 
In stare nu va fi să ţi-l mai dea. 

Un singur om, el singur, il mai are 
Inchis adânc în suflet ca ’ntr’un scrin. 
Ca timpul şi ca moartea e mai tare 
Doar versul lui, eternul tău suspin. 

RECUERDO 


Grădină, unde tânăr am învăţat iubirea, 
Copaci înalți, pe care şi vara si-amintirea 
Isi tes în taină mreaja de gânduri şi de foi, 
Şi tu, fântână: undă şi nimfă, umeri goi 
De nori în desvelire, oglinzi întunecate.. 
Ce darabană seara spre porți închise bate? 
Reginele de piatră rămân, dar noi, dar noi? 
Colunul de-altădată oprit în zbor greoi, 

Şi râsul tău, copilă iubind întâia oară, 

Şi apa care plânge şi pasărea ce zboară. 

LUI VWV VOICULESCU 

Cand pana’n zári e cámpul numai iarba 
In jocuri de lumina si de vant, 

Cand herghelia se repede oarba 

Si-l vánturá cu coama la pámánt, 


De-mi suná'n cer întâiul tunet goarna 
Si bubue din depártári in depártári, 
In sánge mi se desmorteste iarna 
Şi ce-a fost mort învie din uitári. 


Pe roib călare o pornesc cu zorii 
Oprit cu ochii roată pe gorgan, 
Adulmec vântul si aud cocorii 
Vestind din cer sămânța altui an. 

Atunci infricosat descalec iute 
Lipind urechea de pământul viu, 

Şi din afund de lumi răspund pierdute 
Popoare răscolite din pustiu, 


Aud prin vreme scárfáit de care, 
Galop adânc vuind spre răsărit. 
Şi inima îmi bate tot mai tare 
Chiemându-mă cu sângele meu scit, 

VRAJITORUL DE SERPI 


Sub soarele 'n amiazá e lacul de platiná 
Si joardele luminii il bat cu vergi de foc. 
Stă lopátarul oaches, tăiat într'o tulpină 
Stráveche cum e lotca greu pironită 'n loc, 


Pe luciul apei, negru, un sfare de bici in plásnet 
Stráfulgerá topirea... Pescarul l-a simțit. 
Se-apleacă, mormáeste descántecul: de trăsnet 
Atins, un sarpe-si lasă inelul despletit. 


S'a răsturnat şi teapan pluteşte buturugă. 
Dar omul mișcă buza si vorba veche iar 


Se duce ca jivina deplin să-i fie slugă. 
Din ape se ridică un cap triunghiular, 

Alunecă in luntre nápárca blestemată. 

Pe brațe e brățară si măr rotund in sân, 
Şi omul giugiulind-o ca pe-un copil, i-arată 
Şerpoaicele bătrâne cu suerul păgân, 


Ce-şi chiamă semintia ieșind la gol de baltă. 
Din milă iar sopteste cuvinte de hrisov: 


Şi şarpele, deodată desmeticit, tresaltă 
Si scapă ca săgeata pe lacul din Snagov. 

M O R T U L 


Deodată s'au rupt norii si deodată 
Sbucniră 'n ceruri munții toți de piatră, 
Se depărta furtuna. Rar, un tunet 
Venea rostogolit dealungul văii 
Lovindu-se din stei în stei năvalnic, 

Se 'nsenina. Îşi scutura brádetul 
Broboanele de apă sclipitoare 

Şi pe poiană au ieşit oierii 

Din poalele pădurilor cu turma 

Să ’ncremeneasca iar, proptiti în bata. 


Când seara umbra lor s'a făcut lungă, 
Ciobanul nalt în cusmá brumărie 

A coborit in vale unde raul 

Umflat de ploi, rotindu-se 'n bulboare, 
Goneste orb ducând vârtej butucii 
Şi plutele sfărmate sus la cheie. 
Acolo, la poiana de pe ape, 

Il aștepta Maria lui, o fata 

Dintr'un sătuc sárácácios. Venise 

In mâini cu legătura de merinde, 

In ochi cu o iubire încă nouă. 

Cu par bălai si trup subțire ’n mladă, 
Cum se strângea sfioasă de grumazu-i 
Şi-i se lipea de piept copilareste 

Şi se-anina cu brațele de gâtu-i, 

El neclintit, ea numai tremurare, 
Păreau aşa un brad şi un mesteacăn 
Cu crengile unite de furtună. 

Când s'au trezit, pe vale inoptase 

Si râul ce scădea mereu, ca lesuri 
Lăsând pe prund butuci de brad si trunchiuri, 
A părăsit pe-o limbă de nisipuri 

Sub un arin cu ramurile joase 

Un trup de om cu ochii plin de ceaţă. 
Nu l-au văzut, nu mai vedeau nimica. 
Imbratisati trecură lângă dânsul 

De tot aproape. Fata de odată 
Râzând, s'a rupt din brațe dragi. Ciobanul 
A stat puţin privind-o cum se pierde 
De umbrele pădurii alintată. 

Vari apoi merindea în desagă, 

Isi trase peste ochi căciula sură 

Şi o porni la munte cu nevoia. 

Se inoptase bine. Cate una, 

Ca oile 'n poiană, stele, stele 

leseau din ce in ce mai mari. Departe 
Prin toancele de piatra, vajaitul 
Nahlapilor in spumá era groaznic. 
Dar Bistrita la marginea fánetei 

Işi linistise val cu val mânia 

Si murmura un cántec ca de leagán. 
Pe cand arinul, tanar ca si mortul, 

1 mángáia cu ramuri aplecate 

Si frunze verzi, usor de tot, pe frunte. 

LUI AL. A. PHILIPPIDE 

Prin somnul care’mi scapa in noaptea ce revine 
Un ceas in depártare rasuna linistit. 

Bătăile lui limpezi vâslesc încet şi pline 

De vremi murmurătoare se cern la nesfârşit, 


In încăperi de suflet trezind ecouri, parcă 
De pretutindeni zile pierdute le răspund, 
Dar tu legat de patul cu legănări de barcă 
Porneşti pe firul nopții cu stelele ca prund. 


Te duci, purtat de apa din ce în ce mai rară 
La fiece nălucă de sunet măsurat, 

Cu gene lungi pe umbra pleoapelor de ceară, 
Strain si sfânt si singur, de visul tău durat, 


www.dacoromanica.ro 


55 


CALATORIRE 


Celui plecat 


Un călător grăbit cum se deşteaptă 
Nedumirit, pe-a visurilor treaptă, 
De care ţară astăzi are parte; 

Si stă buimac si nu mai ştie unde 
A mai zărit odaie, jált si masă; 

Şi dureros, chinuitor l-apasă 
Străinul ce 'n oglinda lui pătrunde. 
Aude 'n gară trenurile grele, 

Şi tot se 'ntreabă cine o să plece. 
Se pipăie şi mâna lui e rece 

Şi calendaru ’n zid isi uită anul... 
Şi tot mai dorm în miezul vieții mele. 

OGLINDA FERMECATA 


Celei rămase 


Intr'un conac de tara părăsit 
Şi unde nu venisem niciodată, 
In toamnă şi 'n tăcere ţi-am găsit 
Ovalul pur ca un obraz de fată. 


Oglindă, tu, purtând argint pe tâmple 
Si ’n ochii limpezi un trecut întreg, 
Cu ce adâncuri sufietu-mi se umple, 

De ce vârtej turburător mă leg. 


Răsar din vremi pe apa jucáusá, 
Atât de viu şi totus mort de mult, 

In fata mea — si n'am deschis o ușă, 
Si umbra unei umbre o ascult, 

Sunt eu, sunt eu, esti tu de altadata! 
Ecoul de-azi nu poate da cuvánt. 
Si stau inlantuit si vinovata 
Privirea mi se 'ndoaie la pámánt. 


Stiam un om intr'un local de noapte, 
Adus putin de umeri, aplecat 

Nu pe-o femee stearpá, ci pe soapte 
Pierdute din iubirea ce-a uitat. 

COCORII 


Pe sesul peste care seara cade 

Cenusa si pustiul se intind. 

Tot mai luceste 'n zare apá albá 

De toamnă fumurie cand, foşnind 

Din aripi ridicate, se coboară 

Cocorii cerului. Intregul stol 

Se strânge să-şi ia masul pentru noapte 
Şi, umbre din trecut, pe câmpul gol 
Nostalgicul lor cârd şi-opreşte goana. 
Dar călăuza veche, 'ntr'un picior 
Veghează, somnul morţii să nu-i prindă. 
Spre stele ţipă ea sfâşietor 

Şi cârdul speriat de glasul mare, 

Cu freamăt lung de zbor se pierde ’n neguri. 
Tăcerea urcă. Se deschide 'n zare, 

Mijind a zori de zi, o apa albă, 

LUI ILARIE VORONCA 

Când una după alta iubirile de tina 

Şi-or desfoia obrazul în somnul meu de veci, 
Când trupurile calde de dor si de lumină 

Din braţe mi s'or smulge lăsându-mi-le reci, 


In marea părăsire din mine si din groapă, 

Sub lacătele morţii eu tot voi auzi 

Un freamăt lin de frunză, un murmur lung de apă, 
Tălăngi suind la munte ca si în vechea zi. 


Raslete m'or ajunge ca si odinioară 
Un drum în pacea serii cu plopii lui subțiri, 


Sub sălciile boltite o strasiná de moară, 
Şi munţii de zăpadă în toamna cu rodiri. 

O troiță uitată, un piersic plin de floare, 
Un schit tăcut, poiana cu turmele de miei 
Şi pe câmpie taina apusului de soare, 
Icoana țării mele din suflet nu mi-o iei. 

PRIMAVARA 


In apa cerului de primavara 
Incearcá ramul solzi de frunze noi. 
Câmpia ’n urma omului ce ară 

Isi adumbreste valurile moi. 


Nori albi par munții troeniti în zare. 
Par turme albe pomii din livezi. 
Un cuc în codru cântă a uitare 
Vrăjind în amintire tot ce vezi. 

PIERSICUL 


Gradina 'n straturi isi aseazá 

aláturi floare lángá floare. 
Uitand de amorteala iernei, 

lungindu-si ramul nou la soare, 
Un piersic svelt ridicá fruntea 

si rusinos de-atata cer, 
Roseste 'n Mai sá se arate 

în haină strâmtă de Prier, 

DE PAŞTI 


Peste noapte a 
Inflorit málinul. 
Peste noapte sa 
Luminat seninul, 


Rândunele mici 
Ciripesc în tara. 
Pluguri ca furnici 
Au ieşit pe-afará. 


Puisori de puf 

A clocit găina. 
Berzei cuib de stuf 
A 'ntocmit vecina. 

In závoaie au 
Coborit sitarii. 
Pe la hanuri s’au 
Cuibărit cobzarii. 


Smeii pe uluci 
Sbârnâind se ’nalta. 
Ratele ’n papuci 
Galbeni se incaltá. 


Peste camp o iau 
Cáinii ca nebunii. 
Peste cap se dau 

Vântul si lăstunii. 


Râuri mici şi mari 
Spun de ape-albastre. 
Sate date ’n var 
Râd privirii noastre, 


Flori de ghiocel 

Vând ţigănci cu cosu. 
Dă-mi de Paşti un miel 
Alb si un ou roşu. 

DE-O FI SÁ FIE RAIUL... 


De-o fi să fie raiul, să fie un zăvoi 
Cu sălciile ’n muguri şi ierburile moi, 


Cu miei priori — tot îngeri albi, plăpânzi și goi. 


Şi apa pe sub ramuri să cânte ca un roi 
De-albine nevăzute ce cata miere ’n flori. 


De-o fi să fie raiul, să fie-un lan de grâu, 
In vântul dimineții să mişte ca un râu, 

In soarele de-amiază să ardă aur greu, 

Să intre 'n el arhangheli cu secera în brâu 
Şi umbra lor albastră să dăinue târziu. 


De-o fi să fie raiul, să fie-un deal cu vii, 
Cu prune cum e bruma și mere arámii. 

De-asupra lui sá zboare cu frunza cea dintái 
Ua stol de păsări albe vâslind prin zări pustii, 
Tipánd a toamnă lungă ca dorul meu să-l ştii. 


De-o fi să fie raiul, să fie-un câmp de nea, 
Să scânteie zăpada aprinsă stea cu stea 

Şi zurgălăi de sănii să sune cum suna 

In tara mea pe vremuri copilăria mea 
Cand toatá tinerefea, iubire, te-astepta. 

VI 


LUI LUCIAN BLAGA 

OCTOMBRIE 


Rodit se ’ndoaie ramul si mâna se ridică 
Deschisă ca o cupă sfințită pentru har, 

Căci vine iarăşi vremea când frunza cea mai mică 
Primeşte dela Domnul al aripelor dar. 


Se leagănă prin aer ce-a fost sortit tărână, 

Ce-a fost pe sus lumină se lasă la pământ. 
De-acuma sună ceasul să mergem mână ’n mână 
Si ce privim să fie blagoslovit si sfânt. 


Şi aerul şi-amurgul sunt numai amintire. 
E vinul de-altădată al anilor din noi. 


Mă leagă raza toamnei de tine cu dulci fire 
Atât de vechi că ’n umbra privirii le cred noi. 

Dar pasărea căzută pe iarbă ca o frunză 

Sub pașii tăi se 'naltá în tremur lung de zbor 
Şi frunza de pe vânturi coboară să se-ascunză 
Cu foşnet surd sub pasu-mi îngreuiat de dor. 


74 


www.dacoromanica.ro 


SEARÁ PASCALÁ 


Pe grául nou al primáverii 

Se ’ntinde noaptea tot mai mare 
Cánd stele incoltese din taina 
Semánáturilor ceresti. 

Plutind se lasá porumbieii 

Si rugi prind aripi la altare 

De Pasti in mânăstiri păstrate 
Prin flori de pruni şi de ciresi. 


Ce-a fost în zare zid de flăcări 
Se face aur de lumină 

Şi ce-a fost rază tremurată 

Se stinge ’n svon de clopot lung, 
In drumul verii, gárbovite 

Stau salciile de se-inchina 
La piatra crucilor sapata 
Pe la fantani cu cer rotund. 


De-odata pe livezi in floare 
S’asterne inflorirea lunii. 

Pe axa lui rotind, pământul 
Ti-aduce ziua lui Hristos 

Si’n casa cu pridvor şi straşini 
Sub care cuibăresc lástunii, 

Cu ou încondeiat te-aşteaptă 
Copilul ei, cel mai frumos. 

ICOANA PE STICLA 


Pe-aceastá sticlá clara ca fata unui iaz, 

Voi aseza sus cerul cu stele pe grumaz. 

Voi strange jos: západá, páráuri de clestar, 
Copaci de promoroacá şi pârtii pe hotar, 

Voi zugrăvi în zare, albi, munţii. Pe un dâmb 
Păstorii plini de spaimă şi steaua cu zbor strâmb, 
In colțul dimpotrivă, voi însemna — să-i ştii — 
Trei Crai pe trei cămile ca umbre albástrii. 

In inima icoanei un staul voi picta 

Şi-într'însul Preacurata pe Prunc s'o apleca: 

O salcie prin ape cu frunzele pe-o stea, 

De-o parte şi de alta un bou şi un asin 

Vor aştepta la icsle minunile ce vin, 

Si voi lăsa să pice pe-acoperis de stuh 

Porumbul alb ce-aduce în aripi Sfântul Duh. 

VII 


LUI M ROSENKRANZ 

Se 'naltá chiparosul, columbele coboară. 
Din cer albesc náframe pe-albastre amintiri. 
Assisi. Angelisul prin seara sfântă zboară. 
Deschide-te în mine fântână de iubiri, 


Tu, Umbrie, din unda tăcerii franciscane, 

lar tu, în piatră dură şi ’n vis puternic prins, 
Vas cu trei punti legate de ceruri prin otgoane 
De raze ce în aur amurgitor s'au stins, 


Vas-cruce, San Francesco, tras la liman de rugă, 
Stigmatele in trupu-mi imprimá-le; sărut 


Mistuitor, din carne păcatele sá fugă. 
Prin zori de lumi cu Giotto aicea m’am náscut, 

De prin máslini si astázi má chiamá Santa Chiara, 
O turlá suná salbe de binecuvántári. 

Din San Rufin pogoará pioasá inserarea, 

Spre porumbarul crucii revin pierdute zári, 


Seniná pace, miere a zilei care moare, 
Inmármurind, pe munte si 'n mine singur schit, 
Voi carceri in focul ságetilor de soare, 

Tu, inimá strápunsá de fierul fericit. 

TO L EDO 


In soarele amiezii rotesc încet eretii. 

Prin stânci adoarme Tagul cu ape de metal. 
Pe munţi plesuvi asinii pasc praful si scaetii. 
Din stânca vremii creşte Toledo vertical. 


Un gând de piatră 'nfruntá viata pe vecie, 
Tot verdele din lume aicea a pălit. 

Credința din cenușă uluitor învie 

In suflet singuratic pe-un munte pustiit, 


O, numai suflet si blocuri de tăcere, 
Toledo, numai piatră, încremenit auz, 


Când inima 'n cunună de spini pe Domnu'l cere 
Pe crucea răstignirii de veci, în Santa Cruz. 

In umbra mánástirii El Greco iti dá harul: 
Toledo reinvie in contele Orgaz. 

Dar un monah si-a mistuit tot jarul 

Din ochi. Si te priveste cu moartea pe obraz. 

LUI DRAGOȘ PROTOPOPESCU 

CANTECUL LUI ALI 


Jos in portul cu caice 
Adumbrit de chiparosi, 

Ca sá stau trei nopti aice 
Cumpárai doi ochi frumosi, 


Doi ochi mari si-o gurá micá 
Si în zumzet de cobuz, 
Cu picior de rándunicá 
Si cu pántec de harbuz, 


Jocul lenes de má furá 

Ce s'ascunde sub cearceaf, 
Anii mei de foc si zgurá 

Se aseazá ca un praf. 

Si pe cand ca o lămâe 
Mi se prinde de catarg 
Luna galbenă, rămâe 
Tie, ce-am adus din larg: 


Fildeş vechi, sidef ca spuma, 
Teasta broaştei cu bagă, 
Chihlibare — cere numa. 

Si de vrei mai mult, ti-oi da 


Si maimutá gi mátásuri, 
Peruzele, papagai, 
Bogăţiile să-mi măsuri 
N'ai putere, zile n'ai. 


Şi tot band trei nopţi de-arândul 
Vinul alb cules pe stânci, 

Marea, cine-i ştie gândul? 

Ochii tăi imi sunt adânci, 


Şi să plângă geamandura 
Valul verde, norul sur — 
Griji şi minţi le pierd d'a-dura 
Pe al sânului huzur. 

BALCIC DE SEARA 


Cand soarele stropeste cu jaru-i alb Balcicul 
Si marea argintie si coasta de argint, 
Migdalii dorm pe dealuri si pe nisip caicul 
Si sculptural adoarme cetatea ce-o alint. 


Dar marea când îşi trage pe fata vălul serii 
Tesut în borangicuri albastre-visinii 

— Cum biblic la fântână vazui pe drumul verii 
Cadáne adumbrindu-si privirile pustii — 


Atunci insomnorata trezindu-se ridicá 
Un umăr alb de stâncă pe ape tremurat, 


De-acuina pânza fie pe barcă rândunică 
Si valul să-mi arate obrazul tău curat, 

lubire, pentru care va creşte minunată 
Cetatea ce-o zărisem, copil, în Halimă. 
Priveşte cum se-oglindă, de val cutremurată, 
Din plaja cu murmure la muntele cu stea, 

BALCIC BIBLIC 


Pe piatra asta veche la care vii, cadana, 
Cu vasul de arama in seará la cismea, 
Sedea Samarineanca tácutá la fántáná 


a 


Aşa cum stă de veacuri în Evanghelia mea. 


Din luntrea asta veche culcată peste plajă, 
De care-ai prins la soare, pescare, un năvod, 
Apostolii odată svârliră largă mreajă 

Pe apele sfintite în vremea lui Irod. 


Şi sub smochinul ăsta bătrân ca amintirea, 
Sub care stai de pază, pândar cu cap de sfânt, 


Grăia Galileanul, cum spune povestirea, 
Când pilduia Scriptura cea bună pe pământ. 

Si pe asinul ăsta pe care, grádinare, 
Ti-aduci la targ harbujii si poama, azi ca eri, 
Venea Mântuitorul asa încet, călare, 

Pe drumuri inverzite cu foi de palmieri. 

MARIEI PILLAT 

SC RIS O ARE 


Se lasá iar amurgul pe parcul din Miorcani 

Şi zgomotul pe care l-am auzit de ani, 

Cu pulberea luminii ajunge pán' la mine: 

E mugetul cirezii ce 'ncet cu seara vine. 

Sunt scártáiri de care pe drumul greu de rod. 
E tunetul cárutii ce trece peste pod. 

Sunt chiote de oameni... Ce stranie prelungire 
Le face sá se piardá deodatá 'n amintire. 


O toacă bate tainic. Un clopot sună lung. 

Santa Maria mică e mâine. Să te-ajung 

Nu pot decât cu scrisul, cu gândul si cu dorul. 
Pe chipul tău, pe timpul ce fuge, trag zăvorul 


95 


www.dacoromanica.ro 


Sa mi te prind aicea, tu, cea de eri, de azi, 

Tu, pururea aceeas la cuget, la obraz. 

In parcul vechi si unde nimica nu se schimba 

Ci numai anotimpul cu pas pustiu se plimbá, 

Cum vrei sá măsur ziua cu bietul nostru ceas. 
De ce apuc condeiul să-ţi scriu, când mi-ai rămas! 
Întâia frunză cade, întâia barză pleacă. 

Vor da alti muguri mâine şi păsări noi pe cracă 
S'or legăna. Tu însă vei sta când s'or fi dus, 

In juru-mi înserarea pe farini a apus, 

Cenușa înoptării pe mâna mea se lasă. 

O lampă c'o privire a luminat în casă 

Ca sufletul tău darnic, deschis și liniştit. 

In drumul vieţii mele Miorcanii m'au oprit. 


A înoptat: orașul şi-aprinde cafeneaua. 

Aici la câmp sting lampa să se apropie steaua 
Ce-a licărit stingheră la margine de sat. 
Pe-aleea nevăzută se-aude apăsat 

Unitul pas al tatii si-al mamei mele, pasul 
Ce’l auzeam pe vremuri, copil, când suna ceasul 
Culcării, asteptándu-i să mă sárute 'n pat. 

O rază albă ramul din geam l-a desgropat: 
Din umbră mii de ramuri misterios se lasă 
Cu crengi catifelate pe pajiști de mătasă 

Şi bolți de întuneric se farmá si se fráng. 
Ce-a fost adânc în noapte se face mai adânc 
Sub arcuri nesfârşite ce tremură'n lumină, 
Când se revarsă luna ca o fântână plină. 
Deschid fereastra: pace, părere şi pustiu, 
Doar inima mi-o roade ceva ca un burghiu 

Si o fárámiteazá cu fiecare clipă. 


Pe iarbá cade-o poamá, prin frunzá o aripá. 


Si má gândesc departe, la tine, la copii, 
La moartea tuturora ce vine când nu ştii, 
La viata care curge cu murmure de apă... 

LUI TON BARBU 

ELEGIE. ÎN PĂDUPE 


In vale iar tălăngile răsună 

Şi pier sunând a vremuri vechi pe drumul 
De toamnă, ce coboară către ţară... 
Rămâne muntele pustiu şi singur. 
Făgetul e de aur, numai brazii 

Stau pururi verzi pe cerul mai albastru. 
In codru ghionoaia bate toaca 
Grăbit, şi toaca schitului răspunde. 

Şi nu mai ştii de-o vreme: e monahul 
Sau pasărea ce-şi spune rugăciunea. 
Dar au tăcut ca să înceapă vântul. 

Ca un isvor cu ape sopotite 

Ei curge tot mai lin, tot mai departe 

In liniştea inaltá care-l soarbe. 

Amurgul a intrat in codru, calcă 

Pe foi uscate paşii de lumină, 

Şi un ecou deodată se trezeşte 

Din somn adânc ca să adoarmă ’n vale. 


De-acuma lasă-mă să sui la munte. 
Pastor de zile grele si de gânduri, 

Să mă opresc la stâna părăsită, 

Să-mi număr turma grijelor în tihnă, 
Să sun domol din fluer să-mi adoarmă 
Durerea, o mioară, la picioare. 

Să-mi pun urechea la pământ s’auda 
Surd inima pământului cum bate, 

Şi ochii să-i ridic pe culmi să vadă 
Intâia stea crescând mereu lumina 
Ce tremură aprinsă la icoana 

De sticlă și de taină a táriei. 

Şi mai târziu, rotindu-se, să prindă 
Sus zodiile cerului în care 

Stă scris de când e lumea soarta lumii 
Şi soarta pasării şi soarta frunzei 

Şi soarta muntelui şi soarta mea, 

ELEGIE IN TOAMNA 


Sta vantul deodata pe iazuri, si stelele toamnei. 
Vâslind din aripe bătrâne ca ziua si noaptea, 
Un stol se insira de ducá sub zodii, dar nimeni 
Nu ştie sá răstălmăcească azi semnele firii, 


Şi fumul rămâne albastru pe sate şi frunza 
Rămâne pe umăr uşor ca o mână uitată 
Şi timpul se-adună, cenuşă, în ornicul serii, 


Alcea cotită te-aduce de unde plecase. 
Bătrânul găsește într'însul flácául din vremuri. 


Păstori au venit dela munte, proptiti în toiege 
Intreabă luceafarul care luceste pe staul, 

Duláii cu botul pe labe le stau la picioare 

Si turmele lor, impietrite, s'au strans pentru noapte. 
O lampă se-aprinde in casă şi omul deschide 
lar cartea cea sfântă, citeşte iar slovele sfinte. 
Femeia întinde pe masă o pânză curată 

Şi frânge iar pâinea şi varsă iar vinul. Copilul 
Priveşte icoana, icoana priveşte copilul. 

In poartă aşteaptă ologul şi orbul sopteste: 

„La cină am stat în Emaus si astăzi cu Domnul“. 
Dar nimeni nu vede minunea, n'aude cuvântul, 
Şi totul rămâne în lume, doar aripa zboară. 

Inveti cu greu rácoarea zăpezii ne ’ncepu.e. 
Cald parul tau prin perini mai lasá tremurat 
Lumina pe odihna pleoapelor cázute 

Si umbre moi pe brațul ce încă n'a 'nghefat. 


Pe degete, pe mână mai pică o căldură 

De lacrime spuzite în doruri şi iubiri. 
Dar uită-le: sunt ceată pierdută pe măsură 
Ce intri în statuia pustie de-amintiri. 


Reci limpezile linişti te'ncearcă şi prind coajă 
Pe frăgezimea fetii cu flori de márgárint. 
Adormi azi adormirea cea mare, ca 'ntro vrajă 
Mi te-ai schimbat la fata suflata în argint. 

Desăvârşit profilul tau cel etern imi scapă, 
Reintră sfânt în lumea în care n'am puteri, 

Pe ţărmul meu zadarnic te mai veghiez. O apa 
Tot mai deplin te fură de chipul tău de eri. 

Al 


LUI STEFAN NENITESCU 

ELEGIE PENTRU MINE 


Amurgul cade. Toamna şi ornicul se ’ntoarce. 
Viata isi rástoarná nisipul vremii. Totul 

Se 'ntuneca, se 'nchide. Da, ado lampa. Prinde 
De geana umbrei ochiul luminei. Dá privirii 
Ce-mi scapá, alta care sá-mi tremure pe suflet 
Cum tremurá o razá de soare ín aleea 

De ulmi primavaratici pe piatra ce asteaptá 

In umbră, clipa alba. 


Ja-mi cartea. la-mi ierbarul 
De buchii moarte. Masca tiparului mi-o smulge, 


Sub care imi tanjeste ca un obraz fiinta 
Curată a simtirii. Abecedarul rupe-l. 

Varatic cum e cerul cu zodii ne’ntelese, 
Ce-aduc de sus norocul sau prăvălesc nápasta, 
Pe paginá sá creascá neincepute semne, 
Abecedarul uită-l, l-a impietrit cetitul. 

Vreau proaspăt, viu, cuvântul, si gol, asa cum sare 
Din spuma mării sprinten băiatul cu sirena 

Pe brațe. Sperioasă, o clipă mai păstrează 
Minunea unei naşteri străină de dorința 

Ce-o chiamă. Pe nisipuri se sbate un delfin, 

Şi un băiat îşi pleacă urechiea pe scoică 

Să mai audă ’n suflet putin. Atât rămâne, 


In suflet, mai departe — în zarea lui, acolo 
Privesc din umbră jocul cuvântului. Vocala 
O văd şi văd consoana, asa cum prinzi cu spaimă, 
Copil fiind, în codri, împerechierea stranie 

A unor zei de care nai bănuit nimica, 
Acolo văd cuvântul, nu umbra lui: conturul 
Acela de cerneală, ci miezul tainei însuși: 
Un arc întins de sunet să săgeteze fuga 
Ce-si profiiează forma pe stâncile simtirii, 
Un pas, un zbor, un dor, un vas cu amintire, 
O urnă... Nu, Mai bine o dansatoare albă, 
Marame lungi tesute cu socoteli subțiri, 

Ca să răsară goală şi iar să se 'nveleascá, 
O statue în umbre, în melodia vie 

Ce-o poartă 'n mine. 


Vino cu lampa'n mână. Prinde 


De geana umbrei ochiul luminii. Dă-mi privirea. 
Nici un cuvânt, Dă-mi sufletul. Atât rămâne, 

A DOUA ELEGIE 


la fata mea, la masă, băiatul meu citește 

Cu fruntea incretita putin de incordarea 

Ce-l face să urmeze povestea, Raza lămpii 

Uișure îl atinge pe păr bălai şi geana 

Lui lungă dá o umbră. E fiul meu, Deasupra-i 
Má văd, copil de-o vârstă, în cadrul dealtădată, 
Citesc şi eu la lampă. Mi-e fruntea increfitá 

Putin de încordarea povestei începute, 

Am păr bălai, Am gene prea lungi umbrind privirea. 
În ape limpezi ramul mai bine nu'şi răspunde 

De cum viata nouă oglindă poza veche. 

Sunt eu acel din fata? E el cel din perete? 

Cum? Glasul meu de-atuncia, îmi spune astăzi: tata. 
Dar vremea? Unde-i vremea? O caut si e lipsă, 

Sunt ca un om ce urcá pe munte si se-opreste 
Sub zid de stánci sá strige ecoului un nume, 
Si 'nfricosat aude ecoul cá-i aruncá 
Alt nume. 

Unde-i vremea? Unde s'a dus? Sá vie. 
Cenușa să i-o scurgă clepsidra. Calendarul 
Sá-si lase 'n vântul toamnei iar foile fosnite 
In drumul ei. Tic-tacul ceasornicului bată 
Cu inima-i de-ava!ma în pieptul meu. În sânge 
Vuiasca valu-i vajnic. Dar unde e? Să vie. 


Cu păr bălai în fata-mi, copil, citesc sub lampă. 
In poza din perete, cu păr bálai, citeşte 
De-atatia ani băiatul meu mic. Să vie vremea! 
Să isvorească tainic si turbure să curgă 
Intre copilul de-astázi si cel de eri. Ce singur, 
Ce nesfarsit de singur, aştept aici. Ştiu: totul 
Ma părăsit. Sunt singur în trupul meu, cum singur 
Sta Robinson Crusoe într'un ostrov pe mare. 
Chiar fiul meu cu ochii-mi nu poate să-mi zărească 
la vârtul de prăjină semnalul nalt de pânză, 
Cum flutură, cum chiamă. In zare nimeni, Vremea 
Cu fumul ei de-o clipă pe cerul veşnic. Marea 
Si marea, larás marea, si marea pretutindeni, 
Zadarnic, Nici o punte. Dă-mi mâna. Ce departe 
Mai tremuri. Tine-mi mâna. 

E mâna mea. Sunt singur. 

Deodată seara. Poarta deschisă: Câmpul, cerul 
Sin umbră, colo, steaua de-amurg. Deodată seara 
Albastră, cum e apa albastră din acvarium, 
Umpland odaia. Curge pe mobile, pe umăr, | 
Pe mână. Valu-i mișcă în unduiri prin gânduri, 
Se sparge 'n zid, revine, se sparge iar, nălucă, . 
Departe, pretutindeni. Rămâne în oglindă 

P :in apă fruntea albă alunecánd. Se'rchide 
Picoapa, se deschide, recade iar. Pe semne 

S'a inecat acolo un om tăcut. Departe 

Cu inima in mine mai bate surd. Să iatre. 

Esti tu? Sunt eu. la-mi trupul. E mut. E o păpuşă 
De pâslă părăsită pe un divan. Sunt rupte 

E oar sforile, Primeste-1 de-acuma pentru noapte, 
Ti-l dau, să faci cu dânsul ce vrei. Esti regisorul. 

Pe vremea dealtádatá, copil, am zárit visul. 
Era la panorama dintái, mi-aduc aminte, 

Un măscărici usure ca un balon ce sue 

Si cade iar să sară mai sus şi'n ceruri scapă. 
Purta pe fata-i albá de clown o mascá toatá 
De aur. Era luna? Nu stiu. Era de sticlá 

Si strálucia ca luna de sfánt si era vará 

Cu greeri multi. Comete incálecau pe noapte. 
Si el juca pe-o rază. De sârmă? Nu. Pe-o rază 
De aur în lumină incolacit. Ştiu bine: 

Întâiul vis. 


Stai. Nu vreau astfel. Vreau altfel, altfel. 
Aceasta nu-i măsura de-atunci, nici jocul nu e. 
Nici cântecul. E tactul cel trist de când e lumea 
Al inimii, al morţii. Ascultă-mă, nu-i visul. 


in haina ta de piele ce vrei, burghez cuminte, 
Cu gestul frânt din leagăn și calcule tocite 

De veacuri ca prundigul de ape repezi? Spune. 
Nu mai zámbi în valsul grotesc; cu mulțumire 
Nu mă privi ca dintr'o fotografie ştearsă. 

In lături! Dar ránjeste. In lături! Dar rămâne. 
Se 'nchină și se 'nclină, se strânge si se plânge, 
Salută si sărută, iubeşte si boleşte, 

Şi dă din cap ca mine și dă din mâni ca mine, 
In pantomina oarbă. 


Destul. Destul. Opreste. 
(Cândva la panoramă, copil, am zărit visul. 
Purta pe fata-i albă... lumina lunei...... albe) 

Deodată ziua. Poarta deschisă: câmpul, cerul 

Şi 'n umbră, colo, gândul dintâi atins de-o rază 
Fulgerător deodată. Un zbor de ciocârlie 

Din prastia luminei în suflet ságetánd. 

Pe drumul vechi pe care se lasá toamna: fumul 
Sátucului din vale urcánd la dreapta, fumul 

La stânga mea pe ceruri al unui stoi, departe, 
Şi eu aici în golul vieţii, Singur între 

Pământul ce rămâne şi zilele ce zboară 

In anotimpul tainic, Cu greul meu, cu pasul 

Ce sună surd de parcă mă urmărește pulsul 
Străvechiului meu sânge fosnind a veșnicie, 
Gonindu-má din astăzi spre nicáeri. Cu gândul 
Cules de mult, cum este cules tot câmpu'm toamna 
Târzie unde stărui. Aud prin ceața serii, 

Din sat lătratul jalnic al câinelui în lanțuri. 

Din cer, tot mai în zare, sfásietorul tipat 

Al păsării pornite spre pribegie. Unde 

Sá merg de-acum? Pe cine sá mai astept? In iarná 
La staul se intoarce asin si bou sá-astepte 

Pre Domnu'n scutec, Singur pe pragul indoelii, 
Pe pragul vesniciei si-al vremurilor mai singur, 
M'opresc sá'mi aflu calea adeváratá: fumul 
Sátucului din vale pierind la dreapta, fumul 
Topindu-se la stánga cu stolul meu in zare. 

Si eu aici. Dar umba se 'ntinde, ziua scade. 

IN MEMORIA MARINETEI STANCULEANU 

TARM SUDIC 


Nisipul cald oprise luntrea. Valul 

Se trase inapoi si leganatul 
Adormitor pieri treptat pe plaja. 

Din tárm la piscu 'n nouri, sub fruuzisul 
Păcurilor de palme, nesfársite 

Taceri pândeau. Şi coborând cu frică, 
Străinii au îmbrățișat pământul. 

Şi răsturnând din luntre împletitul 
Sirag de flori trandafirii si fructe 

De purpură cu miezul de migdală, 

Au ridicat un rug pe țărmul mării 

Cu lemnul bun mirositor din insuli. 

Şi rânduind, ce au adus, pe frunze, 
S'au așezat cu faţa către apă 

Privind cum fumul jertfei îşi înalță 

Palmierul incárcat de mirodenii, 

Sa-i stie zeul. Seara se pogoará: 
Un val de foc asterne peste mare. 
Tot aurul topit pe ape arde, 

Se stinge in cenusa inoptárii. 

Dar ei ca umbre stau sa vie zeul. 
Au tresárit. O nucá grea de cocos, 
Cazand din foi, s'a descojit cu sgomot. 
Tacerea creste iar. Stau iar ca idoli 
Stravechi, adânc infásurati în taină, 
Cu golul larg al linistei în suflet, 
Plutirea unei aripi se aude 

Abia. Luna se revarsă albă, 

Şi fără vânt o adiere trece. 

Se mişcă straniu umbra unei palme. 

